Szentendrei teátrum

BAROKK UDVARLÁS vasárnapi koncertek / Hősök és Virtuózok
2025-08-10 15:00 - 21:00 UTC | Városháza udvara, Fő tér, Szentendre, 2000, Magyarország
BAROKK KISKONCERTEK SZENTENDRE BELVÁROSÁBAN

aug. 10. vasárnap 15:00 és 15:30 Fő tér INGYENES

aug. 10. vasárnap 15:00 és 15:30 Szerb Múzeum udvara INGYENES
aug. 9. vasárnap 17.00 Barlang udvara lNGYENES
aug. 10. vasárnap 17.00 Barlang, belső tér INGYENES
Sebelle Anglicum – Gyönyörű Anglia
Emprentid in my remembrance (Emlékezetembe vésve) A Sans Paroles középkori együttes koncertje
A Sans Paroles együttes koncertje a késő-középkori és kora reneszánsz udvari zene világába hívja a hallgatót. Az angol udvarokból indulva francia és német várkerteken át itáliai kolostorok és templomudvarok zenéjén keresztül rajzolódik ki a kor zenei térképe.
A koncert nem csupán dallamokat idéz fel – egy történetet mond el: a középkori költészet és zene találkozásából szőtt történetet, melyben a darabok a kor hangulatát, világképét, tájait és érzelmeit elevenítik meg.
Vokális és hangszeres darabok szólalnak meg középkori billentyűs hangszereken, a korszak legismertebb szerzőitől: Guillaume de Machaut, Francesco Landini, Gherardello da Firenze, Matteo da Perugia, John Bedingham, Johannes Tinctoris és mások művei.
KÖZREMŰKÖDIK a Sans Paroles együttes: Edőcs Fanni és Szabó Nóra portatív orgona I Daradics Tímea clavicimbalum (középkori csembaló)
aug. 10. vasárnap 20.30 Városháza udvara:
Hősök és virtuózok – áriák és versenyművek a 18. századi Angliából
Az angol barokk legismertebb zeneszerzőinek – Purcell, Händel, Boyce és Geminiani – népszerű áriái és versenyművei szólalnak meg.
ELŐADJÁK Balogh Eszter szoprán I Najbauer Lóránt baritonénekes I Illés Szabolcs barokkhegedű művész I Budás Tímea Virág barokk fuvolaművész I Edőcs Fanni csembalóművész I a fesztivál zenekara I a Csodaforrás Alternatív Régizenei Egyesület művészei
Esőhelyszín: a Városháza díszterme
Az előadás hossza: kb. 90 perc
Jegyár: 3900 Ft

ÉLETED HÉTVÉGÉJE zenés párkapcsolati játszma
2025-08-11 20:30 - 21:50 | Városháza udvara, Fő tér, Szentendre, 2000, Magyarország
Emma és Tom életük hétvégéjére készülnek. Kivesznek egy házat egy eldugott faluban. A helyről az a hír járja, hogy aki ott eltölt egy éjszakát, transzcendens élményben lesz része, sorsfordító felismerésekre jut és olyan kérdésekre is válaszokat kap, amelyeket fel sem tett. A fiatal szerelmespárt behűtött pezsgő várja. Boldogan koccintanak a miniszabira, amikor kattannak a zárak. Se ki, se be. Se térerő, se net, se tévé. Ráadásul lecsap a vihar, vadul tépázza az ablakokat és az idegeket. És ha mindez nem lenne elég, még egy rejtélyes látogató is előbukkan a semmiből. A transzcendentális hétvégén ősi ellentétek törnek felszínre. Megértheti-e egymást férfi és nő? Megfér-e egymás mellett a fekete és fehér; tűz és víz; értelem és érzelem; égi és földi? Vajon túléli Emma és Tom kapcsolata a hétvégét?
SZEREPOSZTÁS Emma: Sóvári-Fehér Anna I Tom: Hevesi László I Látogató:
Kerekes József
ÍRTA Svraka-Gévai Júlia I Furák Péter I Hujber Szabolcs I Ember Márk
ALKOTÓK Dramaturg: Perczel Enikő I Zeneszerző: Furák Péter I Dalszövegíró: Hujber Szabolcs I Mozgás: Molnár G. Nóra I Jelmeztervező: Kenyeri Orsolya I Díszlettervező: Szacsuri Zoltán I Rendezőasszisztens: Eisenhauer Réka
TÁRSÍRÓ ÉS RENDEZŐ Ember Márk
A Kultkikötő, az Összpróba Alapítvány és a Thália Színház közös produkciója.
Esőnap: augusztus 12. kedd 20:30
Az előadás hossza: 80 perc, szünet nélkül
Jegyár: 7500 Ft

BOLDOGAN ÉLTEK színházi mese felnőtteknek, avagy válás után is van élet és még azon is túl
2025-08-13 20:30 - 21:50 | Városháza udvara, Fő tér, Szentendre, 2000, Magyarország
A válás a valóságban tabusítva van és szégyenfoltja egy családnak. Épp a tabujellege miatt nincs bejáratott formája, hogyan is lehet ezt a lehető legjobban csinálni. Nincsenek a kezünkben tuti tippek, és nyilván minden család és minden helyzet más. Mégis szeretnénk megosztani azokat a pozitív tapasztalásokat az előadás folyamán, amelyek segíthetnek másoknak is, akik hasonló helyzetbe kerülnek, hogy az első sokkélmény után megtalálhassák a saját, jól működő családrendszerüket.
Anna és Gergő fiatal házasok, van egy csodálatos kislányuk, Lujzi. A boldog kezdetek után elindulnak lefelé a lejtőn, végül kénytelenek belátni: a válás az egyetlen megoldás. A válási folyamat alatt még mélyebbre süllyednek az egymás gyalázásában. Nincs ebben semmi különös, ki ne hallott volna már ilyet? A mi hőseink azonban rájönnek, hogy az egójukat félretéve, jól működő szülőpárossá kell válniuk, ha nem akarnak ártani Lujzinak és egymásnak.
Elváltan is boldogan éltek, amíg meg nem haltak.
ÍRTA Cseh Judit I Perczel Enikő I Réti Adrienn
JÁTSSZÁK Réti Adrienn I Rusznák András I Botos Éva
ALKOTÓK Látvány: Kárpáti Enikő, Szalai József I Mozgás: Bodor Johanna I Dramaturg: Perczel Enikő I Rendezőasszisztens: Tóth Barbara
RENDEZŐ Cseh Judit
A Kultkikötő és az Összpróba produkciója.
Esőhelyszín: HBPMK színházterem (Pátriarka u. 7.) Ebben az esetben a helyfoglalás érkezési sorrendben történik.
Az előadás hossza: 100 perc, szünet nélkül
Jegyár: 5900 Ft

A BAGOLY ÉS A CICABABA komédia
2025-08-15 20:30 - 22:00 | Városháza udvara, Fő tér, Szentendre, 2000, Magyarország
Mi történik, ha a szomszéd az éjszaka közepén úgy dönt, inkább nálunk aludna? Esetünkben egyértelmű: falrengető komédia. A középpontjában két teljesen eltérő személyiség, egy magának való és kifinomult éjszakai bagoly, vagyis feltörekvő író, és egy cunami-szerű cicababa, aki nem szívesen nevezi nevén a foglalkozását. Elég egy pillanat, és robban közöttük a levegő. Hátha nem csak attól, hogy képtelenek elviselni egymást… Két külön világ próbál közös nyelvet találni a mulatságos és végtelenül szerethető történetben, két olyan színész, Peller Anna és Peller Károly előadásában, akiket nem csupán a névrokonság teremtett egymásnak a színpadon.
ÍRTA Bill Manhoff
SZEREPOSZTÁS Doris W.: Peller Anna I F. Sherman: Peller Károly I a Szomszéd hangja: Dézsy Szabó Gábor
Fordította: Zöldi Gergő I Jelmez: Böhm Kati I Díszlet: Peller Károly és Tuza Zoltán I Rendezőasszisztens: Szkáli Edina
RENDEZŐ Lenchés Márton
Esőhelyszín: HBPMK színházterem (Pátriarka u. 7.) Ebben az esetben a helyfoglalás érkezési sorrendben történik.
Az előadás hossza: kb. 90 perc
Jegyár: 7900 Ft

ÁGYTÓL, ASZTALTÓL avagy szerelemtől kibékülésig - zenés színházi est
2025-08-16 20:30 - 22:00 | Városháza udvara, Fő tér, Szentendre, 2000, Magyarország
A férfi és a nő nagyon szerette egymást. Aztán már kevésbé…Végül eljött a megbeszélés ideje. Pelsőczy Réka és Mészáros Béla estjében a világ legismertebb filmjeinek jelenetein keresztül találkozhatunk a szerelem, a szakítás, az újra egymásra-találás pillanataival. Felkavaró és megható, vicces és őszinte előadás. Férfiaknak és nőknek, sok zenével. Az est keretében – három nagyszerű művésznek köszönhetően – a film-, és a színházművészet találkozik a zenével. Így a nézők egy igazán teljes, meghitt, bensőséges élményben részesülhetnek.
SZEREPOSZTÁS Pelsőczy Réka I Mészáros Béla
ZENEKAR Szűcs Gabi (Fonogram-, és Emerton-díjas énekesnő) és zongoristája
SZERKESZTETTE ÉS RENDEZTE Pelsőczy Réka
Esőnap: augusztus 17. vasárnap 20:30
Az előadás hossza: kb. 90 perc
Jegyár: 7900 Ft

LEGJOBBAN A NŐKTŐL FÉLTEM kortárs színmű
2025-08-17 20:30 - 22:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Legjobban a nőktől féltem: mondja a fiú, akinek egyetlen nap alatt a szemünk láttára hullik szét az élete, majd veszíti el a szerelmét, és hirtelen egy önismereti zsákutcában találja magát. Házszám sehol, tábla nem jelzi a menetirányt, az útvonaltervező nem reagál, és ahelyett, hogy segítséget kérne, lehajtott fejjel megy tovább. Mi pedig megyünk együtt ezzel a fiúval, aki mindennapjaink audiovizuális adok-kapok-ígérgetek brutális tempójában váltogatja maga körül a lányokat, hogy végül ebben zenékkel életre keltett szósöl-kapkodásban megtudjuk: kitől is fél ő valójában a legjobban?
JÁTSSZA Dékány Barnabás
AZ EREDETI REGÉNYT ÍRTA Horváth András Dezső I Színpadra alkalmazta: Deés Enikő I a rendező munkatársa: Szirtes Lili Lujza
RENDEZTE Georgita Máté Dezső
PRODUCER Orlai Tibor
Az Orlai Produkció előadása.
18 éven felülieknek ajánlott.
Esőhelyszín: Barlang (Dunakorzó 18.)
Az előadás hossza: 90 perc, szünet nélkül
Jegyár: 5500 Ft

ÖRÖK TÍPUSOK operett stand-up
2025-08-18 20:30 - 22:00 | Városháza udvara, Fő tér, Szentendre, 2000, Magyarország
Primadonna, Szubrett, Bonviván és Táncoskomikus – ők az operettek legfontosabb, valósággal nélkülözhetetlen alapkarakterei, e szerepkörök birtokosai pedig a műfaj létének és kultuszának fenntartói.
Róluk szól ez a szórakoztatóan ismeretterjesztő operettest, amely úgy kínál élményszerű válogatást közönségének egy évszázad legnépszerűbb slágereiből, hogy a számok között az operett históriájának megannyi meglepő és mulatságos mozzanata is feltárul. Minderről a műfaj négy nagyszerű képviselője, Fischl Mónika, Szendy Szilvi, Boncsér Gergely és Peller Károly, valamint az Operettország című könyv szavakész szerzője, László Ferenc gondoskodik majd.
ELŐADJÁK Mesélő: László Ferenc I Primadonna: Fischl Mónika I Bonviván: Boncsér Gergely I Szubrett: Szendy Szilvi I Táncoskomikus: Peller Károly I
Zongorán közreműködik: Szekeres László
Az Artist Center Agency produkciója.
Esőhelyszín: a Városháza díszterme (Városház tér 3.)
Az előadás hossza: kb. 90 perc, szünet nélkül
Jegyár: 6900 Ft

TÉRKÉP A TÚLVILÁGRÓL színdarab
2025-08-21 20:30 - 22:10, 2025-08-22 20:30 - 22:10 | Vajda Lajos Múzeum udvara, Hunyadi u. 1., Szentendre, 2000, Magyarország
!Most Fesztivál 2025. A legjobb stúdiószínházi előadás díja!
Lőw Immanuel, szegedi főrabbi, megmutatja Jászai Marinak az ő kis édenkertjét, az üvegházat, a Szentföldről hozott virágokkal. Sétálnak, beszélgetnek, és nem sejtik, hogy valaki elbújt az óriáskaktusz mögött. Ott ül és leskelődik, a lélegzetét is visszafojtja…
“A szegedi Könyvtárban találtam egy régi, megbarnult kartonlapot. Ez állt rajta:
Dr. Lőw Immanuel prémsapkái, molymentesen becsomagolva.
Hálás köszönettel küldöm vissza Szegedre. A maga szerető és tisztelő Jászaija.
Nocsak, egy kis fehér folt a magyar színháztörténetben! Rejtély, hogyan került a nemzet nagyasszonya, Jászai Mari fejére a világhírű szegedi tudós főrabbi prémsapkája. „Nyomozni kezdtem, és korabeli újságcikkek, illetve a fantáziám segítségével rekonstruáltam a teljes történetet.”
Kárpáti Péter
„Egyébként a vadvirágok nem vad virágok, csakhogy őket nem mi nemesítettük: a kertészek a méhek voltak. Évről-évmillióra ők válogatták a szirmokat, és önfeledten hemperegtek a virágpor habzó tengerében. A vadvirág a méhek esztétikája. Csakhogy van egy kis bökkenő. Mi, emberek, nem látjuk a vadvirágot, egyszerűen nem látja a szemünk. A retinánk nem érzékeli. Például a méhbíbor színét. Pont annyit érzékelünk belőle, amennyit a méh a Talmudból, amikor zümmögve elszáll fölötte. De van valaki, aki még nálunk is kevesebbet lát a vadvirágból. Tudja, ki? A vadvirág. Nincs szeme. Nem lát. Azt se tudja, mi az: látva lenni. Ő a vak szépségkirálynő. A halálos szépségverseny győztese, akinek fogalma sincs arról, hogy mi a szépség.”
2023-ban jelent meg Kárpáti Péter életmű-kötete Térkép a túlvilágról címmel, benne válogatott színdarabjaival és új regényével. A regény egyik drámai fejezetéből született darab nemcsak Jászai Mari életének eddig ismeretlen, titokzatos epizódját bontja ki, hanem mélyen személyes vallomás.
JÁTSSZÁK Hevesi László I Jenővári Miklós I Kárpáti Péter I Tóth Ildikó I Zsótér Sándor I
Látvány: Veronika Keresztesová I Díszlet-kivitelező: Kárpáti Pál és Veronika Keresztesová I Fény: Lengyel Ákos Papa I Dramaturg: Zsigó Anna I Mozgás: Horkay Barnabás I Produkciós vezető: Vajdai Veronika
ÍRÓ, RENDEZŐ Kárpáti Péter
Létrehozók: Füge Produkció, MASZK Egyesület (Szeged), Trafó Kortárs Művészetek Háza (Budapest)
12 éven felülieknek ajánlott.
Esőnap: augusztus 23. szombat 20:30
Az előadás hossza: 100 perc, szünet nélkül
Jegyár: 5900 Ft

VILLÁMCSAPOTTAK ősbemutató
2025-08-23 20:30 - 22:30 | Városháza udvara, Fő tér, Szentendre, 2000, Magyarország
A Nagyváradi Szigligeti Színház és a Szentendrei Teátrum újabb koprodukciója a nyár igazi csemegéje. Kincses Réka, Berlinben élő, marosvásárhelyi származású film- és színházrendező saját élményei, dokumentumanyagok és színészi improvizációk alapján építi előadás-történeteit.
Hogyan kezeljük a véletlent a kultúránkban? A sors ideje úgy tűnik, lejárt, nem hiszünk benne, kiment divatból, legalábbis a nyugati világban rég elvesztette a tekintélyét. Pedig mindannyiunk élete tele van előre nem látható eseményekkel, életünk folyása nagyrészt irányíthatatlan.
Hogyan bánunk ezzel a ténnyel? Mit tudunk, mit gondolunk róla?
A spektrum egyik végén a statisztikusok állnak a számadataikkal, valószínűségszámításaikkal, tudományos magyarázataikkal. A másik végén pedig a vallás, és egy Isten által irányított világrendbe vetett hit.
A Ceaușescu rendszerben az erdélyi magyarok nagy része alig vagy egyáltalán nem tudott románul, a magyar és történelem szakokra csak néhány diákot vettek fel, így a többség számára az előmenetel a matematika-fizika tanulás irányában tűnt reménytelibbnek. Már első találkozáskor kiderült, hogy a színészek többsége „matek-fizika” osztályba járt, miközben otthon szüleiktől vallásos nevelést kaptak, és a babonás nagyszülők praktikáinak érvényességét sem kérdőjelezték meg.
A színészek hol komikus, hol tragikus történeteit dolgozták fel a próbák során, amelyekben a csoda, vagy más néven a véletlen döntő szerepet játszott.
„A véletlen mindenütt jelen van. Türelmesen tartsd a halászbotot, ahol a legkevésbé számítasz rá, ott lesz a hal az örvényben.” Ovidius
SZEREPLŐK Balogh Attila I Firtos Edit I Fodor Réka I Hajdu Géza I Kocsis Anna I Kocsis Gyula I Molnár Júlia I Scurtu Dávid I Sebestyén Hunor I Szotyori József
Díszlet: Florina Bellinda Vasilatos I Jelmez: Szűcs Edit I Dramaturg munkatárs: Enyedi Éva I Zongoránál: Dombi Dávid
RENDEZŐ Kincses Réka (aki a kiemelt képen látható)
A Szigligeti Színház Nagyvárad és a Szentendrei Teátrum koprodukciója.
18 ÉVEN FELÜLIEKNEK
Esőnap: augusztus 25. hétfő 20:30
Az előadás hossza: kb. 2 óra
Jegyár: 5900 Ft

VILLÁMCSAPOTTAK ősbemutató
2025-08-24 20:30 - 22:30 | Városháza udvara, Fő tér, Szentendre, 2000, Magyarország
A Nagyváradi Szigligeti Színház és a Szentendrei Teátrum újabb koprodukciója a nyár igazi csemegéje. Kincses Réka, Berlinben élő, marosvásárhelyi származású film- és színházrendező saját élményei, dokumentumanyagok és színészi improvizációk alapján építi előadás-történeteit.
Hogyan kezeljük a véletlent a kultúránkban? A sors ideje úgy tűnik, lejárt, nem hiszünk benne, kiment divatból, legalábbis a nyugati világban rég elvesztette a tekintélyét. Pedig mindannyiunk élete tele van előre nem látható eseményekkel, életünk folyása nagyrészt irányíthatatlan.
Hogyan bánunk ezzel a ténnyel? Mit tudunk, mit gondolunk róla?
A spektrum egyik végén a statisztikusok állnak a számadataikkal, valószínűségszámításaikkal, tudományos magyarázataikkal. A másik végén pedig a vallás, és egy Isten által irányított világrendbe vetett hit.
A Ceaușescu rendszerben az erdélyi magyarok nagy része alig vagy egyáltalán nem tudott románul, a magyar és történelem szakokra csak néhány diákot vettek fel, így a többség számára az előmenetel a matematika-fizika tanulás irányában tűnt reménytelibbnek.
Már első találkozáskor kiderült, hogy a színészek többsége „matek-fizika” osztályba járt, miközben otthon szüleiktől vallásos nevelést kaptak, és a babonás nagyszülők praktikáinak érvényességét sem kérdőjelezték meg.
A színészek hol komikus, hol tragikus történeteit dolgozták fel a próbák során, amelyekben a csoda, vagy más néven a véletlen döntő szerepet játszott.
„A véletlen mindenütt jelen van. Türelmesen tartsd a halászbotot, ahol a legkevésbé számítasz rá, ott lesz a hal az örvényben.” Ovidius
SZEREPLŐK Balogh Attila I Firtos Edit I Fodor Réka I Hajdu Géza I Kocsis Anna I Kocsis Gyula I Molnár Júlia I Scurtu Dávid I Sebestyén Hunor I Szotyori József
Díszlet: Florina Bellinda Vasilatos I Jelmez: Szűcs Edit I Dramaturg munkatárs: Enyedi Éva I Zongoránál: Dombi Dávid
RENDEZŐ Kincses Réka (aki a kiemelt képen látható)
A Szigligeti Színház Nagyvárad és a Szentendrei Teátrum koprodukciója.
18 ÉVEN FELÜLIEKNEK
Esőnap: augusztus 25. hétfő 20:30
Az előadás hossza: kb. 2 óra, szünet nélkül
Jegyár: 5900 Ft

ÖRÖKKÉ... SZABADON... írta Enrico Luttmann
2025-08-26 20:30 - 22:00 | Városháza udvara, Fő tér, Szentendre, 2000, Magyarország
Enrico Luttmann Örökké… Szabadon… című, néha fergetegesen szellemes, néha mélyen megindító darabja két szerepében Papadimitriu Athina és a musicalsztár Sándor Péter. A mű igazi jutalomjátékot biztosít a művészeknek: anya és fia életük meghatározó pillanatában talál újra egymásra. A temperamentumos, harcias Grace (Papadimitriu Athina) egy kisvárosban él, és a véget nem érő szappanoperák iránti megszállott odaadással múlatja napjait. Fia, Adam (Sándor Péter) már elköltözött, szappanoperákat és színdarabokat ír. Az anya-fiú kapcsolatukról szóló emlékeik addig játfiszódnak le, amíg a szekrényben lévő csontvázak elől kibújva eljutnak arra a felismerésre, hogy mit is jelent valójában a „család”.
SZEREPOSZTÁS Grace: Papadimitriu Athina I Adam: Sándor Péter
Fordította: Csukás Márton és Csukás Barnabás I Díszlet: Czeizel Gábor I Jelmez: Veréb Dia
RENDEZTE Czeizel Gábor
A Benczúr Ház előadása, a Theatrum Mundi Színházi és Irodalmi Ügynökség Engedélyével.
Esőhelyszín: a Városháza díszterme (Városház tér 3.)
Az előadás hossza: kb. 105 perc, egy szünettel
Jegyár: 6900 Ft

DUNAKANYAR keserédes komédia egy részben - írta Karinthy Ferenc
2025-08-27 20:30 - 21:50 | Városháza udvara, Fő tér, Szentendre, 2000, Magyarország
1968-ban vagyunk. Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán meg flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. Karinthy egyfelvonásosából forgattak már tévéjátékot – Hámori Ildikóval és Sztankay Istvánnal, Szinetár Miklós rendezésében.
De Szentendrén is láthatta már a közönség, a ’80-as években a Nosztalgia Kávéház miniszínpadán egy legendás előadásban, Ruttkai Éva és Sztankay István játékával.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
ÍRTA Karinthy Ferenc
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita
RENDEZŐ Szinetár Miklós
A Szentendrei Teátrum produkciója.
Esőnap: augusztus 28. csütörtök 20:30
Az előadás hossza: kb. 80 perc, szünet nélkül
Jegyár: 7500 Ft

MAGÁNSZENVEDÉLY Máté Gábor Krasznahorkai László novelláját olvassa
2025-08-29 18:00 - 20:30 | MűvészetMalom, Bogdányi út 32., Szentendre, 2000, Magyarország
Augusztus 29-31. között rendezik meg a 20. Szentendre Éjjel-Nappal Nyitva Fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal. —A felolvasás a Krasznahorkai László prózavilágát bemutató Minduntalan című kiállításban lesz látható.

A felolvasás a múzeumi jeggyel látogatható, melyet a múzeumpénztárban tudnak megvásárolni.

ELŐZETES ONLINE JEGYVÁSÁRLÁS ITT.

További programok és fesztivál információk: https://szentendreejjelnappalnyitva.hu/

ÍLIÁSZ Gyabronka József Homéroszt olvas
2025-08-29 19:30 - 20:30, 2025-08-30 17:00 - 18:00 | Ferenczy Múzeum udvara, Kossuth. u. 5., Szentendre, Pest, 2000, Magyarország
Homérosz eposzai végtelenül gazdag, klasszikus remekművek, hősök és istenek történetei – emberi, nagyon is átélhető helyzetekkel, problémákkal, helyenként humorral. Az Íliász a háborúról szól – már ez is szomorúan aktuálissá teszi.
Homérosz a Kr.e. 8. században írta az Íliászt, a trójai háború majdnem öt évszázaddal korábban, 1200 körül zajlott.
Parisz, a trójai király, Priamosz egyik fia „a legszebbnek” járó almát Héra, Pallasz Athéné és Aphrodité közül Aphroditének adta, aki cserében a világ legszebb asszonyát ígérte neki. Ő volt Heléna, a görög Meneláosz felesége. Parisz megszöktette Helénát – majd hamarosan kitört a háború. Meneláosz testvére a görög fővezér, Agamemnón, mellettük harcol a görög seregben Odüsszeusz, Diomédész, Aiász, Akhilleusz, Patroklosz, és az öreg Nesztor. Velük szemben, a trójai oldalon Priamosz, az öreg király és a két fia, Parisz és Hektor, a legnagyszerűbb trójai hős.
Az eposz nem a trójai mondakör egészét, csak a trójai háború utolsó, tizedik évének egyetlen epizódját meséli el, amely Akhilleusz haragjával kezdődik, és Hektór halálával, illetve Akhilleusz és az öreg Priamosz találkozásával végződik, a világirodalom egyik legszebb jelenetével.

Dramaturg: Török Tamara

Helyszín: Ferenczy Múzeum udvara, Kossuth Lajos u. 5.
Hossza: kb. 60 perc
Jegyár: 1500 Ft

Megvalósult a Nemzeti Kulturális Alap támogatásával. A programváltoztatás jogát fenntartjuk. Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

NAGYPÉNTEKEN NEM ILLIK KERTÉSZKEDNI felolvasószínház Czakó Zsófia regényéből
2025-08-30 19:00 - 22:00 | Ferenczy Múzeum udvara, Kossuth. u. 5., Szentendre, Pest, 2000, Magyarország
„Hogyan lehet megúszni, élni, lavírozni mások akarata, vágyai között, keresve és remélve, közben megértjük saját céljainkat, és ráeszmélünk végre, mi mit is akarunk. Nem véletlen, hogy a remekül sikerült kötet rövidlistás volt a Margó-díjon.” (Grecsó Krisztián)
Czakó Zsófia regényének elbeszélője egy olasz férfival él, távol a magyarországi kisvárostól, amelynek katolikus miliőjében felnőtt. A milánói dóm konténerkasszájában dolgozik, ahol jegyeket értékesít. Jól fizető állást hagyott ott ezért a munkáért, és – bár sem az olasz, sem a magyar családja nem érti, mit keres ezen a helyen – hosszú ideje először érzi szabadnak magát.

Az előadás után Czakó Zsófiával Máté Gábor beszélget.

A regény színpadi változatát felolvassa: Hartai Petra
Dramaturg: Török Tamara
Rendezte: Máté Gábor

Helyszín: Ferenczy Múzeum udvara, Kossuth Lajos u. 5.
A program hossza: kb. 3 óra
Belépő: 1500 Ft

Megvalósult a Nemzeti Kulturális Alap támogatásával. A programváltoztatás jogát fenntartjuk. Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

MACONDÓBAN HULL AZ ESŐ 18:00 Bányai Kelemen Barna Márquez-novellákat olvas
2025-08-31 18:00 - 19:00 | Ferenczy Múzeum udvara, Kossuth. u. 5., Szentendre, Pest, 2000, Magyarország
Gabriel García Márquez írásai hétköznapi emberek egyszerre hihetetlen és nagyon ismerős történetei, tele csodás eseményekkel, fülledtséggel, brutalitással, humorral és melankóliával.
G. G. Márquez novelláit felolvassa: Bányai Kelemen Barna
Zenészek: Koltai Kata (gitár), Bartek Zsolt (klarinét)
Dramaturg: Török Tamara
Zenei dramaturg: Koltai Kata

Helyszín: Ferenczy Múzeum udvara, Kossuth Lajos. u. 5.Az esemény hossza: kb. 60 percBelépő: 1500 Ft

Megvalósult a Nemzeti Kulturális Alap támogatásával. A programváltoztatás jogát fenntartjuk. Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

MACONDÓBAN HULL AZ ESŐ 20:00 Bányai Kelemen Barna Márquez-novellákat olvas
2025-08-31 20:00 - 21:00 | Ferenczy Múzeum udvara, Kossuth. u. 5., Szentendre, Pest, 2000, Magyarország

A PIROS ESERNYŐ Csetényi Anikó és Presser Gábor zenés mesejátéka
2025-10-12 16:00 - 17:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Az eseményre minden jegy elkelt! Következő időpont: október 26.JEGYEK
Pirkó, Pumi, Róka Rudi és Tapsi kalandjai életre kelnek… JÖN A PIROS ESERNYŐ című zenés mesejáték!2025 októberében különleges gyerekdarab debütál a Szentendrei Teátrumban.
A PIROS ESERNYŐ Csetényi Anikó mesejátéka, zenéjét Presser Gábor szerezte.Az előadás létrehozója a Lepkegyűjtő Produkció.Koprodukciós partnere a Szentendrei Teátrum.
Pirkó, a kiscica izgatottan várja születésnapját.A torta mellé egy csodálatos piros esernyővel is megajándékozzák a szülei. Rögtön ki is próbálná – ám sehol egy felhő, hétágra süt a nap. Azért biztos, ami biztos, mégis magával viszi a piros esernyőt, hogy legalább megmutassa barátainak.Jól is teszi – hamarosan kiderül, mi mindenre jó egy ilyen szép esernyő. S mire a nap véget ér, új barátokra is szert tesz, összeköti az erdő különféle lakóit, és azt is megtapasztalja, milyen jó másokon segíteni.
Presser Gábor és Csetényi Anikó kalandokban bővelkedő, zenés mesejátékát – Lőkös Ildikó szellemes átdolgozásában – 5 év fölötti gyerekeknek és szüleiknek szánjuk: igazi családi színház a Kolibri volt társulati tagjainak előadásában.
Szereplők: Alexics Rita Erdei Júlia Krausz Gábor Nizsai Dániel Nyirkó Krisztina Rácz Kármen Rácz KrisztaA rendező munkatársa Gyevi-BÍró Eszter.
A fülbemászó dalok élő zenével csendülnek fel Darvas Bence hangszerelésében.Az előadás látványvilágát és a csodálatos bábokat Michac Gábor tervezte.A sok derűs pillanatot és váratlan fordulatot ígérő produkció rendezője Vidovszky György.Egy „egyszerű” tárgy (mint egy piros esernyő) is hordozhat különleges értéket, ha szeretettel használjuk.Pirkó piros esernyője csodákra képes, segít a bajba jutottakon, legyőzi a gonoszokat, barátságok köttetnek a segítségével. Ehhez pedig nem kell más, mint kíváncsiság, együttérzés, segíteni vágyás és hit abban, hogy többre vagyunk képesek, mint azt elsőre gondolnánk…

A Lepkegyűjtő Produkció és a Szentendrei Teátrum közös produkciója.

Az előadás hossza: kb. 60 perc
Jegyár: 4990 Ft – 7990 Ft

KAMASZODÓK – ÉLET A FALAKON TÚL ifjúsági előadás
2025-10-14 18:00 - 19:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Nagy a világ és én félek,szorongatnak a miértek.Lázadásom határt keres,légy szigorú s közben szeress!Bármily nehéz, nézz rám büszkén!Szeress úgy is, ha szúr a tüském!”Andrássy Réka: A kamasz dala – részlet
Előadásunk a kamaszlét határhelyzeteit, az őket foglalkoztató kérdéseket, bonyolult kapcsolatrendszerüket, a közösséghez, szülőkhöz való viszonyukat állítja középpontba, remélhetőleg segíti a kamaszokat az átmeneti időszakban önmaguk és egymás elfogadását illetően, teljes egészében az őket érintő kérdésekre, érzelmi és testi változásaikra fókuszál. Dramaturgunk, Pallai Mara színházi szempontokat szem előtt tartva fogja össze és szerkeszti meg az etűdökből álló előadást. Paár Julcsi énekművész, zeneterapeuta az előadás zeneszerzője, zenei szerkesztője változatos zenei világot penget meg, megszólítva különböző zenei területekről érkező neves zenészeket, legyen az jazz, klasszikus, világzene vagy folklór. Kortárs költőink, íróink e témában megjelent költeményeiből is elhangzanak részletek az előadás folyamán. Fontosnak tartjuk, hogy a fiatal generációt látvány szinten is meg tudjuk szólítani, fúzióban más művészeti ágakkal, legyen az előadás nagyon friss, mai és igazán nekik szóló.
Az előadásban részletek hangzanak el Andrássy Réka, Ágai Ágnes, Krusovszky Dénes, Lackfi János és Mile Zsigmond Zsolt alkotásaiból.Dramaturg: Pallai MaraZeneszerző, zenei szerkesztő: Paár Julcsi Fonogram-díjasJelmez: Kocsis Enikő Harangozó Gyula-díjasSzaktanácsadó: Szécsi Judit gyermek- és ifjúsági szakpszichológusFénytervező: Papp KornélRendező-koreográfus: Fitos Dezső a Népművészet Ifjú Mestere, Harangozó Gyula-díjas, Érdemes Művész és Kocsis Enikő Harangozó Gyula-díjasTáncolja a Fitos Dezső Társulat tánckara
12 éven felülieknek ajánljuk.
Az előadás létrejöttét a Kulturális és Innovációs Minisztérium, valamint a Nemzeti Kulturális Alap támogatja.
AZ ELŐADÁST UGYANEZEN A NAPON 13H-KOR IS JÁTSSZUK, ARRA AZ ELŐADÁSRA ISKOLAI CSOPORTOK TUDNAK JEGYET VÁLTANI. INFORMÁCIÓ, JEGYEK A FITOS DEZSŐ TÁRSULAT ELÉRHETŐSÉGEIN: fitosdezsotarsulat2022@gmail.com vagy 20 535 9822 Varga Eszter.

A PADLÁS félig mese, félig musical két részben
2025-10-17 19:00 - 21:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Presser Gábor – Sztevanovity Dusán – Horváth Péter:A Padlás– félig mese félig musical 9-99 éves korig két részben –
A darab egyetlen éjszaka alatt, egy fővárosi padlástérben játszódik 1988-ban, a kommunizmus utolsó éveiben. Itt él Rádiós, a kibernetikus, aki jelenleg szellemi szabadfoglalkozású, mivel 1986-ban engedély nélkül próbált kapcsolatot teremteni idegen bolygókkal és földönkívüliekkel, ezért elbocsájtották az állami központból. Szintén erre a padlásra érkezik meg a négy szellem, Kölyök (az első, aki szóvá merte tenni, hogy a király meztelen), Herceg (oldalági Lombard herceg, aki egy másik herceggel szemben elveszítette azt a fogadást, melyikük ébreszti fel Csipkerózsikát), Lámpás (a nyolcadik törpe, aki őrségben állt társai védelmében, Hófehérke érkezése után azonban megfeledkeztek róla) és Meglökő (egy jólelkű hóhér, aki az ártatlanul elítélt Kölyköt próbálta megvédeni, de menekülés közben mindketten odavesztek). A négy bolyongó csupán véletlenül ragadt a Földön. Révészt keresik, hogy átvigye őket az örökre szépek bolygójára. Időközben feltűnik Barrabás, a bombaszakértő gengszter, akit összetévesztenek a szellemek Révésszel, továbbá Mamóka is felbukkan néha, például egy tál szilvásgombóccal, valamint a szomszédban élő Zeneakadémista, Süni is betoppan, hősiességével és bájával elvarázsolva a szellemeket, bár a jó öreg padláson neki már régóta megvan ám a kiszemeltje…

Szereplők:

Rádiós, aki egyszerűen fantasztikus: Cseh Dávid PéterSüni, fiatal lány, aki hegedülni tanul: Henczi EmmaMamóka, aki mindent tud az emberekről: Zorgel EnikőBarrabás, B. Barrabás, a gengszter: Borbély RichárdRévész, aki csak külsőleg azonos Barrabással: Borbély RichárdHerceg, finomlelkű szellem 560 éves: Krajnik-Balogh GáborKölyök, naiv szellem, 530 éves: Molnár GyöngyiLámpás, a törpe, zsörtölődő szellem: Janik LászlóMeglökő, óriás szellem, süketnéma: Palotai ZoltánTémüller, azelőtt házmester, most önkéntes: Kékesi GáborDetektív, aki még önmagát is kinyomozza: Szemán BélaÜteg, a detektív másik balkeze: Vincze MártonRobinson, a gép: Pásztor Tibor

Rendezőasszisztens: Czipó GabriellaDíszlet- és jelmeztervező: Michac GáborKoreográfus: Bakó GáborZenei vezető: Nyitrai László

Rendező: Böhm György (Jászai-díjas)

Az előadás időtartama: kb. 125 perc egy szünettel
A Veres 1 Színház előadása.Bemutató: 2022. május 21.

FIGYELJ RÁM, FIAM! 45 éves a Rock Színház, Várkonyi Mátyás szerzői estje
2025-10-18 19:00 - 21:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Várkonyi Mátyás, a 45 éve alakult Rock Színház alapító-igazgatójának és a Generál együttes vezetőjének szerzői estje.
A jubileumi műsorban a Rock Színház legendás sztárjaival, a Generál együttes ikonikus zenészeivel találkozhatnak a nézők.
Az est fővendége: Várkonyi Mátyás
Az est házigazdái: Kocsák Tibor, Borsi László
Az esten fellépnek többek között:
Balogh Bodor Attila, Csuha Lajos, Eszményi Viktória, Füredi Nikolett, Homonyik Sándor, Kováts Kriszta, Makrai Pál, Malek Andrea, Meződi József, Novai Gábor, Sasvári Sándor, Szolnoki Tibor, Udvarias Anna, Ullmann Zsuzsa …és még sokan mások
Az idén 75 éves VÁRKONYI MÁTYÁS zeneszerző, szövegíró, karmester, producer szerzői estjén felidézi pályafutása legfontosabb állomásait. Művész barátai pedig elhozzák a szerző legismertebb műveiből a legkedvesebb dalaikat.
Az egyik legismertebb hazai zenész mesél arról, hogy milyen út vezetett a Generál együttestől az idén 45 éve alapított ikonikus Rock Színházig, és hogyan folytatódott ez a gazdag életpálya az elmúlt évtizedekben. Szó lesz a legismertebb musical-darabjairól, és nagy slágereiről, a pályatársakról és barátokról is.
Az estet az általa is alapított Musical Klub a Szentendrei Kulturális Központtal együttműködve szervezi.

Várkonyi Mátyás, a Rock Színház alapító-igazgatója és a Generál együttes vezetője

Rock Színház: Evita

Várkonyi Mátyás – Fortepan

AZ ACKROYD-GYILKOSSÁG krimi két részben
2025-10-19 19:00 - 21:45 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Agatha Christie regényét színpadra adaptálta: Mark Shanahan
A számos rejtélyes és titokzatos ügyet felgöngyölítő, kiváló belga nyomozó, Hercule Poirot nyugdíjba vonul. Békés nyugdíjas éveit élvezendő, a barátságos, de kissé álmatagul eseménytelen angol uradalmi birtokra, King’s Abbott-be költözik.
Ám nem sokkal érkezése után a helységben két megmagyarázhatatlan haláleset történik.
A Scotland Yard által kirendelt rendőrfelügyelő nincs a helyzet magaslatán, így a gyászoló család kérésére Poirot – nyugdíj ide vagy oda – a tőle megszokott hevülettel veti bele magát az igazság megszállott keresésébe, ami feltehetőleg pályafutása utolsó megoldott bűnügye lesz.
Segítségéül szegődik a helyi orvos, Dr. James Sheppard, s az ő kettősük leleményes együttműködése során fény derül az igazságra, ami sokkal meglepőbb, mint ahogyan azt gondolnánk.
Szereplők:Hercule Poirot: KÁLID ARTÚRRalph Paton: TARLÓS FERENCDr. James Sheppard: SZABÓ P. SZILVESZTERCaroline Sheppard: ZORGEL ENIKŐHector Blunt őrnagy: SZÁRAZ DÉNESHelen Russell: MOLNÁR GYÖNGYIFlora Ackroyd: GÁSPÁRFALVI DORKAUrsula Bourne: MIKLÓS KRISZTAParker: JANIK LÁSZLÓGertrude Ackroyd: FÉSŰS NELLYRaglan felügyelő: PÁSZTOR TIBORRoger Ackroyd: VENYIGE SÁNDOR
Fordította: Galambos Attila
Súgó: Paku ÉvaRendezőasszisztens: Páli VeronikaDíszlettervező: Bátonyi GyörgyJelmeztervező: Papp JanóZene: Remete Marcell
Rendező: Simon Kornél
A Veres 1 Színház előadása.
AZ ACKROYD GYILKOSSÁG© 2023 Agatha Christie Limited & Mark ShanahanMinden jog fenntartva.színpadra alkalmazvaTHE MURDER OF ROGER ACKROYD© 1926 Agatha ChristieMinden jog fenntartva.regénye alapján
AGATHA CHRISTIE és POIROT az Agatha Christie Ltd. védjegyei.Minden jog fenntartva.
A színdarabot Magyarországon a Theatrum Mundi Színházi és Irodalmi Ügynökség képviseli: www.theatrum-mundi.huAgatha Christie e színdarabjáról és más színdarabjairól az alábbi weblapon olvashat: www.agathachristie.comMark Shanahanről az alábbi weblapon található további információ: www.mark-shanahan.net

ÖREGLÁNYOK zenés komédia
2025-10-20 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Íme, négy nő. A mai hetvenesek.Négy különböző kultúrájú „öreglány” – őszinték, viccesek- igazi emberek, még most is ízig – vérig nők.Életük utolsó fejezetében, a hedonizmust és a nevetést választják.Néha nyersek, mégis rengeteg könnyedség és humor van bennük.Négy nő. Rajtuk keresztül látjuk a huszadik század történelmét amelynek stigmáit ma is őrizzük…Öreglányok, akik úgy játszanak, mint a gyerekek a játszótéren.Nevetnek Isteneken, szerelmeken, betegségeken, a társadalom korlátain.Olyan nők, akikhez az élet nem volt mindig kegyes, mégis minden mondatukkal azt üzenik: NEVESS ÉS ÉLJ!!!
Szereplők:Oszvald MarikaSztárek AndreaKovács KrisztaTallós Rita
AlkotókÍrta: Csík CsabaRendezte: Tallós RitaDíszlet-Jelmez: Ziegler Katalin – Velkey VirágDalszöveg: Csík CsabaKorrepetítor: Ligeti Éva
Forgalmazó: New Season Produkciós Iroda

Vinnai András – TITKOSSZOLGÁK
2025-10-21 19:00 - 21:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Valami bűzlik a titkosszolgálat irodájában, szellőztetni viszont nem szokás az ilyesféle helyeken. Valaki próbált ugyan ablakot nyitni, de épp ebből lett a baj, mert azon a bizonyos ablakon keresztül kiesett egy… Innen nem folytathatjuk, mert az ügy nemzetbiztonsági okokra hivatkozva titkosítva lett ezerötszázesztendőre előremenőleg. De megnyugodhatnak. Nem kell kivárniuk. A Loupe Színházi Társulás fizető nézői ismét kiváltságos helyzetben érezhetik magukat, ugyanis bepillantást nyerhetnek azokon a csukott ablakokon keresztül.
Történetünk főhőse egy Nő. Senki sem tudja honnan jött, mit akar, és milyen kapcsolatai vannak. Egyszer csak felbukkant az első emeleti kihallgatóban. A titkosszolgák között persze azonnal elindulnak a találgatások: Talán legfelülről jött, hogy felkutassa a botrány felelőseit? Vagy épp, hogy alulról érkezett, ésnem más, mint a nép álruhába bújt gyermeke? Esetleg egy belevaló tényfeltúró újságíró, aki túl sok politikai thrillert nézett a Netflixen? Egy biztos: a titkosszolgálat dolgozóinak van félnivalójuk tőle, akárki legyen is az.Főhősünk alaposan felkavarja a poshadt állóvizet az iroda mérgező vizesballonjában. Fejek hullanak, pozíciók maradnak betöltetlenül, hogy aztán átgondolatlan előléptetések okozzanak egyre nagyobb kavarodást a hivatal működésében. A hierarchia egyre jobban összekeveredik, és már az sem egyértelmű, hogy kinek van jogosultsága jogosultságokat osztogatni.
Az abszurdba hajló történetünk korunk dezinformációs társadalmának nyomja fel a görbe tükröt a legkényesebb testnyílásába. A kémtörténetek romantikáját visszasíró nonszensz vígjáték arról fantáziál, mi is történhet valójában azokban a titkos szobákban, ahová halandó ember sohasem kaphat belépési engedélyt.
Játsszák: Lovas Rozi, Molnár Áron, Mohai Tamás, Rainer-Micsinyei Nóra, Rusznák András
Zene: Vinnai AndrásDíszlettervező: Fekete AnnaJelmeztervező: Kaszás NinaFénytervező: Mohácsi JúliaA rendező munkatársa: Papp LetíciaRendező: Horváth János Antal
JEGYEK
ORSZÁGOS BÉRLET

ELMARAD! 50+ ÉVES TÁNCDALFESZTIVÁL GYERMEKEI Delhusa Gjon koncert, vendég: Szűcs Judith
2025-10-22 19:00 - 20:30 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
A koncert technikai okok miatt ELMARAD!
Az online vásárolt jegyeket az Interticket Kft. automatikusan visszaváltja és a jegy árát visszatéríti.
A személyesen vásárolt jegyek visszaváltására a vásárlás helyén van lehetőség, november 5-ig.

Delhusa Gjon 50 éves jubileumi önálló estet tart Szentendrén, melyre legrégebbi kolléganőjét, Szűcs Judithot és zenész barátait hívta meg.

Az 1971-es fesztiváltól napjainkig válogatta legszebb szerzeményeit e koncertre, melyeket élő akusztikus hangzással ad elő a még ma is fiatalos hangú énekes.
Sztorikat mesél pályájáról és felidézi legszebb dalait.
Az előadás hossza: kb. 90 perc
Jegyár: 7000 Ft

A PIROS ESERNYŐ Csetényi Anikó és Presser Gábor zenés mesejátéka
2025-10-26 16:00 - 17:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Pirkó, Pumi, Róka Rudi és Tapsi kalandjai életre kelnek… JÖN A PIROS ESERNYŐ című zenés mesejáték!2025 októberében különleges gyerekdarab debütál a Szentendrei Teátrumban.
A PIROS ESERNYŐ Csetényi Anikó mesejátéka, zenéjét Presser Gábor szerezte.Az előadás létrehozója a Lepkegyűjtő Produkció.Koprodukciós partnere a Szentendrei Teátrum.
Pirkó, a kiscica izgatottan várja születésnapját.A torta mellé egy csodálatos piros esernyővel is megajándékozzák a szülei. Rögtön ki is próbálná – ám sehol egy felhő, hétágra süt a nap. Azért biztos, ami biztos, mégis magával viszi a piros esernyőt, hogy legalább megmutassa barátainak.Jól is teszi – hamarosan kiderül, mi mindenre jó egy ilyen szép esernyő. S mire a nap véget ér, új barátokra is szert tesz, összeköti az erdő különféle lakóit, és azt is megtapasztalja, milyen jó másokon segíteni.
Presser Gábor és Csetényi Anikó kalandokban bővelkedő, zenés mesejátékát – Lőkös Ildikó szellemes átdolgozásában – 5 év fölötti gyerekeknek és szüleiknek szánjuk: igazi családi színház a Kolibri volt társulati tagjainak előadásában.
Szereplők: Alexics Rita Erdei Júlia Krausz Gábor Nizsai Dániel Nyirkó Krisztina Rácz Kármen Rácz KrisztaA rendező munkatársa Gyevi-BÍró Eszter.
A fülbemászó dalok élő zenével csendülnek fel Darvas Bence hangszerelésében.Az előadás látványvilágát és a csodálatos bábokat Michac Gábor tervezte.A sok derűs pillanatot és váratlan fordulatot ígérő produkció rendezője Vidovszky György.Egy „egyszerű” tárgy (mint egy piros esernyő) is hordozhat különleges értéket, ha szeretettel használjuk.Pirkó piros esernyője csodákra képes, segít a bajba jutottakon, legyőzi a gonoszokat, barátságok köttetnek a segítségével. Ehhez pedig nem kell más, mint kíváncsiság, együttérzés, segíteni vágyás és hit abban, hogy többre vagyunk képesek, mint azt elsőre gondolnánk…

A Lepkegyűjtő Produkció és a Szentendrei Teátrum közös produkciója.

Az előadás hossza: kb. 60 perc
Jegyár: 5990 Ft – 7990 Ft

A FAJOK EREDETE vígjáték
2025-10-28 19:00 - 21:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Játsszák: Mucsi Zoltán, Thuróczy Szabolcs, Katona László
A színészek improvizációinak felhasználásávalÍrta: Tasnádi István Rendező: Dömötör Tamás
„Tasnádi István keltetőjében született opusz evolúciós problémákat feszeget a csirke-lét szemszögéből. Leleményes jelenetek mutatják be az emberré válás stációit, a társas együttműködés, a nyelv- és mítoszteremtés, a táplálkozás alakulását. Van cirkuszi attrakció, állatszám és börleszk szituáció is, de a permanens hahotázás közben időnként csak elszorul a szív. Jutalom-játék három színésznek, szórakoztató ajándék a nézőnek, a mélyben azonban fenyegetően leselkedik a félelmetes valóság.” (részlet egy kritikából)
A Nézőművészeti Kft. előadása, mely elnyerte a 2011-es Vidor Fesztivál fődíját, valamint a Port.hu különdíját is!

A NAGYMAMA zenés játék két részben
2025-11-07 19:00 - 22:00 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Csiky Gergely – Kardos G.György-Fényes Szabolcs

A nagymamazenés játék két részben
TartalomCsiky Gergely A nagymama című alkotása finom humorban,fordulatokban és érzelemben gazdag mű, mely már az első bemutatójánnagy sikert aratott. A fiatalember, aki olasztanárnak jelentkezik aleánynevelő intézetbe, szerény viselkedésével és helyes pedagógiaielveivel elnyeri az intézet nevelőinek bizalmát. Csak Tódorka Szilárdtanár úr tudja, hogy ez a fiatalember… „báránybőrbe bújt farkas”, s nemmás, mint az ifjú Szerémi gróf, aki az egyik növendék miatt vállalkozotterre a kalandra. Tódorka Szilárd, a régi nevelője ajánlotta be azintézetbe, mert nem tud semmit megtagadni volt tanítványától. Mostazonban elhatározza, hogy mindent bevall Szerémi grófnénak, afiatalember nagymamájának. A Nagymama meglátogatja az intézetet,hogy megismerhesse az új „olasztanárt”. Négyszemközt kivallatjaunokáját, hogy ki miatt „tanárkodik” itt. A Nagymama segíteni akarja aszerelmeseket, mert visszagondol saját szomorú történetére. Őtelválasztották szerelmesétől és boldogtalan volt egész életében. Devajon sikerül-e a Nagymamának, hogy a fiatalok egymáséi legyenek, kitudja-e bogozni a múltbéli igen összekuszált családi bonyodalmakat, ki-kire talál rá, s kivel lesz boldog: erről mesél a darab.

Főbb szerepekbenSzerémi grófné: Kállay BoriErnő, unokája: Kovács SzilárdÖrkényi Vilmos, nyugalmazott ezredes: Faragó AndrásKálmán: Barkóczi SándorPiroska: Pacskó DorkaTímár Karolin, nőnevelő intézet tulajdonosa: Vörös EditMárta: Haraszti ElviraTódorka Szilárd, tanár az intézetben: Kiss ZoltánLangó Szerafina, nevelőnő az intézetben: Teremi TrixiKoszta Sámuel, tábori lelkész: Szirtes GáborGalambosné: Halász ArankaAranka: Csápenszki NikolettKrisztina: Unger VandaPincér: Hábel FerencLányok, intézeti növendékek

Jelmez: Vesztergombi AnikóDíszlet: Perlaki Róbert

Koreográfus: Hevesi AnnaZenei vezető: Rátonyi RóbertRendező: Moravetz Levente
